**Îți voi spune-atunci**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți voi spune-atunci

...

Ne-apropiem de iarnă, iubita mea eternă,

De iarna-aceea veche, cu noaptea cea mai lungă,

Vor ninge-atunci zăpezi dintr-un cer în bernă,

Iar anii cei dintâi se poate să m-ajungă!

...

Ce nu ți-am spus la timp, atunci eu îți voi spune,

Îți voi spune totul, nimic nu las în ceață,

Îți voi spune-atunci că-mi ești întreaga viață,

Și din întreaga viață, întreaga-mi rațiune!

...

Îți voi spune-atunci cât te-am iubit de mult,

Că mi-ai fost începutul cel fără de sfârșit,

Că ultima dorință ce-o am în infinit,

E să-mi vorbești iubito, să pot să te ascult!